Motshekga het verder gesê wiskunde is ŉ basiese vaardigheid wat ŉ mens kan help om die lewe te bestuur. Sy het na Japan en Singapoer se sukses met wiskunde-onderrig verwys en gesê Suid-Afrika moet ŉ manier vind om hierdie vak suksesvol vir sy eie leerders te ontsluit.
Ek sien sy se omdat die kinders nie genoeg kos kry nie , is hoekom die wiskunde punte nie so goed is nie. Ai Ai Ai nou wat van die ander vakke dan? Het jy nie kos nodig nie??
Dit is wel ‘n bydraende faktor. Gaan kyk biedjie na die plaaslike kurrikulums en jy sal sien wat aan die gebeur is, al die vakke is alreeds baie vereenvoudig, owerhede kan die meeste vakke baie maklik maak deur selektiewe seleksie van wat geleer moet word toe te pas, of om die hoeveelheid en inhoud daarvan te verminder. Wiskunde is egter anders, 1+1 kan nie gereduseer word nie.
Begin by die vaardigheid van die onderwyser. Laat die wiskunde onderwysers jaarliks wiskunde toetse afle vir die graad waarin hul onderrig gee. Jy kan nie ‘n kind ‘n vak leer wanneer jy self sukkel met die basiese beginsels nie. Moet tog net nie nou die slaagsyfer vir die onderwysers ook 20% maak nie.
Nee Justice, ek stem nie volkome saam met jou oor die onderwysers nie. Mens kan nie veralgemeen nie. My eie dogter gee wisk. As jy sien watse moeite sy met daai kinders doen. Sal jy jou hoed afhaal. Daar is net kinders wat doodeenvoudig net nie omgee nie. Dag nie op vir GRATIS ekstra klasse. As julle kan sien watse snert kinders op hul vraestelle invul. Sal jy dit nie eers wil merk nie. Daar us vandag net geen belangstelling of trots in leerders soos vroeër jare nie. Sommige kinders het maar geen dissiplinne nie. Daarom geen selfrespek of eenigsins respek teenoor onderwysers nie. My kind moes hard leer on haar passie in wisk te kan uitleef by ‘n skool. En dan is dit wat hulle ontvang? Kritiek? Dink jy moet gaan wiskunde leer, dan kyk ons hoe vaar jy, in ‘n stelsel waar alles afwaarts aangepas word in die onderwys dept. Alles deesdae is mos die onderwysers se skuld. Nie mamma en pappa se arme bloedjies nie.
Ek verstaan dat baie kinders as gevolg van omstandighede so ver agter is soos die ministe sê, dalk is die probleem onderwysers, dalk strukture, dalk versaak iemand hulle, daar is niemand by die huis om te help nie, die kind is op sy eie aangewese, daar mag hordes redes wees, dat sy/hulle daardie kinders nie van die bietjie kennis wat hulle wel opdoen wil weerhou nie. Iets is tog beter as niks. Moet daar dan nie ander plan gemaak word nie? Moet daar nie apart ekstra aandag aan daardie kinders gegee word nie, skole wat daarvoor ingerig is?
Ek weet nie hoeveel van julle is in die onderwys maar as jy daar was sal julle besef dat die basiese onderwysstelsel nie werk nie. Die eerste wat aangespreek moet word is moedertaalonderrig. Of jy doen moedertaal en doen dit tot gr 12 of nie. Kinders in sg swart skole kan nie die mas opkom omdat taal vaardigheid beroerd is. In gr 4 word van n kind verwag om skielik al sy vakke in Engels te doen terwyl hy nog nooit die taal gehoor het nie. Ek weet, werk al jare met hulle. My eie kinders het gewoon in moedertaal onderrig ontvang en heeltemaal goed gedoen. Ontwikkel die Afrilatale soos wat ons voorouers gedoen het, dan eers sal die standaard verhoog. Maw…dis n baie lang proses…en dit gaan nie gebeur nie. Dit is so frustrerend om die magteloosheid van kinders en onderwysers te sien wat nie weet hie om hulself uittedruk nie. Jy kan die mooiste beleide en stelsels in plek hê maar as julle mekaar nie verstaan gaan jy nêrens.
Angie, nou is die tyd om dalk van die ouer wiskunde (wit) onnies nader te trek en hul in te span vir die wysheid en kennis wat hulle het maar wat toe nie goed genoeg vir julle mense was nie.